Diari Oficial de la Generalitat Valenciana


Sumari del DOGV 9993, del 26-11-2024 (2024/11946)

RESOLUCIÓ de 12 de novembre de 2024, de la Direcció General de Formació Professional, per la qual es resol la convocatòria d'assignacions econòmiques extraordinàries per a la conversió d'aules en espais tecnològics en els centres docents de titularitat pública de la Conselleria d'Educació, Cultura, Universitats i Ocupació dins del Pla de recuperació, transformació i resiliència finançat per la Unió Europea - NextGenerationEU.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9993

Data del DOGV
:   26-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11347

CVE
:   DDYW-K-5206-15338

Data del document
:   12-11-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * centre d'ensenyament
    * ensenyament tècnic

Per Resolució de 9 d'agost de 2024 (DOGV 9921, 23.08.2024), de la Conselleria d'Educació, Cultura, Universitats i Ocupació, es convoca la sol·licitud d'assignacions econòmiques extraordinàries per a la conversió d'aules en espais tecnològics en els centres docents de titularitat pública de la Conselleria d'Educació, Cultura, Universitats i Ocupació.

Complits els tràmits establits en la convocatòria, transcorregut el termini de presentació de sol·licituds, examinada la documentació presentada pels centres i baremades les sol·licituds conforme als criteris establits en els resolcs quart i sext de la convocatòria, és procedent resoldre l'adjudicació definitiva de les assignacions econòmiques per a la conversió d'aules en espais tecnològics en els centres docents de la Generalitat.

En virtut del resolc dotze de la Resolució de 9 d'agost de 2024, pel qual es delega la facultat de resoldre la convocatòria,

RESOLC

*Primer*

Assignar a cadascun dels 39 centres públics que figuren en l'annex I d'esta resolució la quantitat de 55.000 euros, la qual s'abonarà amb caràcter de gasto extraordinari de funcionament, a càrrec del capítol 2 de l'aplicació pressupostària L86895142.422M00 del pressupost de la Generalitat de l'any 2024, per un import global màxim de 2.145.000 euros.

*Segon*

Atés que el nombre de sol·licituds, 82, és major que el nombre d'aules de la convocatòria a assignar, 39, es detallen en l'annex II d'esta resolució les sol·licituds que n'han quedat excloses per este motiu conforme al resolc sext, punt 4, de la convocatòria.

Els empats s'han dirimit en atenció al major nombre de persones matriculades en Formació Professional en els centres.

*Tercer*

La present resolució produirà efectes a partir de l'endemà de la seua publicació en el *Diari Oficial de la Generalitat Valenciana*.

  

València, 12 de novembre de 2024

(p. d. Resolució 9.08.2024; DOGV 9921, 23.08.2024)

Marta Armendia Santos

Directora general de Formació Professional

Esta disposició conté annexos. Consulteu-ne la versió en PDF.